Es gäb nuch ettli, woni sött uufzelle, aber etz möndsmi entschuldige: Ich mos ächlä Gas gii vu ännetem Rautibrüggli äwägg. «Grüezi Frä Rüdisüli!» rüeffi nuch gschwind, aber drnaa fuuni aa ränne, wili uusnaamswiis nuch öppis Chliis wil gu tedle, bevor dr Zug chunt. Hütt isch gläbi ds Tiidi im Kiösggli, und ich wirde drum guet luege, assmer nüd wider z viil usegitt vor luuter Güetti. Und drnaa mosi dä hantli ds Abonämaa reise: Es chunt ja i jedem Zug nuch ä Kundigtöör. Aber vilecht isch hütt dr Glettischt vu  allne im Amt, deer mitem psunders chuurze Gschlächtsname, wonüüs all zäme gchännt und wo ganz sicher wider öppis Nüüs weiss zum Föppele.